Карта на сайта:

Картата на сайта представлява списък на всички основни тематични области, както и подтеми, ако има такива. Този план служи като ръководство за това какво съдържание ще бъде показвано и е от съществено значение за разработването на последователна и лесна за разбиране от всеки навигационна система.

Скелетна диаграма:

Макар да имам картата на сайта, тя няма да ми даде необходимите подробности, от които се нуждая, за да проектирам и изградя всяка страница. За тази цел имам нужда от изработката на предварителни скелетни диаграми, показващи ми в детайли всяка от страниците.

Разработване на съдържание:

В наши дни не е достатъчно да имаме сайт тип визитка, в който да има няколко менюта, които обясняват, че фирмата ни е номер едно и всички са доволни от нашите продукти и / или услуги. На всяка цена, трябва да подготвим грабващо съдържание, което да включва полезни съвети, снимки, видеа и всичко необходимо. С наличието на карта на сайта и скелетни диаграми, изработката на добро съдържание за моя уебсайт ще бъде по-лесно.

Стратегия за визуален дизайн:

Сайтът не бива да е претрупан. Той трябва да е изчистен и в него да се намира конкретна информация. Интерфейсът трябва да е лесен, а боравенето с различните опции да бъде максимално облекчено. От изключително важно значение за търсачките, правилното функциониране и ускорено зареждане е валидирането на HTML и CSS кода на сайтa. Този процес е свързан с отстраняване на евентуални грешки в кода на сайта, при и след неговото изработване. В същото време онлайн присъствието минава и през използване на програмни езици като JavaScript, например, с чиято помощ могат да се сътворят истински чудеса при изработка на сайт. Въпреки факта, че използването на този тип технологии прави сайтът добре изглеждащ трябва много да се внимава с тях, защото могат да направят платформата бавна.

Тестване

След цялата свършена работа - от създаването на плана до самата изработка на уебсайта е време и за стъпката тестване. От важно значение са тестовете на уебсайта по време и след неговото изработване, под различните видове, най-широко разпространени браузери – Chrome, Mozilla, IE, Opera. Всеки от браузерите притежава своите специфични CSS стилови изисквания, които трябва да бъдат взети предвид при изработването на сайта, за да се избегнат евентуални грешки, относно визуализацията му под всеки от изброените браузери. И тъй като, моят сайт ще притежава мобилна версия, от важно значение е също така и тестването на сайта за мобилна съвместимост, както и тестването му под различните видове дисплеи и монитори, на различните мобилни и настолни устройства.