Цели:

Цел номер едно, която съм си поставила с направата на такъв онлайн магазин, е да мога да достигна до повече хора, които са и извън територията на България. След като успея да достигна до тях, разбира се, следващ приоритет е продажбата на продуктите, както и печалбата на добра сума пари. Следващите цели са свързани с техническата част на сайта и те са той да има: способност да регистрира потребителите в база данни, да вписва потребители, да ги отписва и да управлява техните профили както и способност да споделя мненията на клиентите.

Изисквания:

Изискванията, които имам за създаването на онлайн магазина за книги, са: сайтът да има навигация, която да е лесна за използване и ясно видима, името и логото да бъдат включени на всяка страница, за да може клиентите да знаят къде се намират и какво да очакват. Също така сайтът трябва да бъде удобен за всеки потребител, независимо през какво устройство ще бъде посещаван.

План:

За самия план ще използвам Microsoft Project, за да набележа всички стъпки, да възложа задачите за изпълнение и да създам зависимости между задачите – нещата, разчитащи на други неща, които да се случат преди тях.

Пускане на пазара

За да се пусне уебсайтът на пазара, трябва да има закупен хостинг и домейн име. Името на домейна е URL-ът, който хората могат да напишат в браузъра, за да отворят сайта. След като сме готови с това е време сайтът да бъде публикуван. Когато сайтът вече е качен в мрежата е необходима и реклама. Най-лесният начин да рекламирам уебсайтът е чрез SEO оптимизация.

Поддръжка

Един от начините за привличането на постоянен поток от посетители на сайта е редовно да се доставя ново съдържание или продукти, за това е нужна постоянна поддръжка.